- 103 — 



Fald een Skudgeneration bar helt udviklede Løvblade. (Smig. 

 „Barringtonia-Formationens" Arter, hvoraf som nævnt p. 9 flere 

 kan være helt eller delvis bladløse i Tørtiden). 



2) Derimod er der, naar Stedsegrønheden undtages, ingen Ens- 

 artethed med Hensyn til Bladenes relative Alder, thi denne er ikke 

 den samme hos de forskellige Arter, ej heller er den konstant hos 

 den samme Art, idet dels forskellige Individer forholder sig for- 

 skelligt, dels forskellige Grene paa samme Individ (Bladenes Udvik- 

 ling og Fald er ikke samtidige overalt paa de forskellige Grene af 

 samme Individ). 



Dog er Forholdet hos et Flertal af Arter (alle Rhizophoraceae 1 ), 

 Avicennia, Xylocarpus, Lumnitzera) i det væsentlige det, at der 

 oftest kun findes fuldt assimilationsdygtige 2 ) Blade paa een (den 

 sidste) Skudgeneration, idet nemlig en stor Del eller alle af næst- 

 yngste Skudgenerations Blade er faldne, naar den yngste Genera- 

 tions er helt udviklede. Hos enkelte andre (Scyphiphora, Sonne- 

 ratio) er det derimod almindeligst, at begge de to yngste Skud- 

 generationer samtidig bærer assimilationsdygtige Blade, og endelig 

 finder vi hos Ægiceras, at det her endog er en Regel, at de 3 

 yngste Skudgenerationer samtidig er bladbærende. 



Medens det just anførte kan siges at være Reglen, er der dog, 

 som nævnt, mange Undtagelser fra denne; hvad der i de enkelte 

 Tilfælde bestemmer Bladenes Alder, er mig ikke muligt at sige; dog 

 skal jeg anføre, at flere af mine Iagttagelser synes at vise hen til, 

 at det er Belysningen, som er det afgørende, idet de Grene, hvor 

 flest Skudgenerationer samtidig var bladbærende, oftest fandtes 

 i Kronernes Periferi, altsaa der, hvor Belysningen var bedst. 



G. Knopperne. 



Af den specielle Omtale af de enkelte Arter har vi set, at alle 

 Mangrovetræerne har beskyttede Knopper, men Maaden, hvorpaa 



3 ) Af Kandelia Rheedii, som jeg ikke kender levende, har jeg undersøgt en 

 Del tørret Materiale i det botaniske Museum i Kew foruden noget spritlagt, 

 der sendtes mig fra Calcutta. Herefter at dømme synes Arten at forholde 

 sig ganske som de andre Rhizophoraceae. 



2 ) Herved forstaar jeg Blade, der 1) er helt udviklede, 2) endnu er grønne (ikke 

 er begyndt at gulnes). 



